ALMAL sal van die dood verlos word!!! | "Is en Wat Was en Wat Kom" – die onbekende karakter van Jesus Christus en Sy Woord
← Hoe God Sy koninkryk bring aan ALMAL!
Wat beteken: “…elkeen wat lewe en in My glo, sal nooit sterwe tot in ewigheid nie…” →
ALMAL sal van die dood verlos word!!!
Posted on Februarie 3, 2016	by 4windkoinonia
Die dood is die natuurlike mens se grootste vrees. Saam met hierdie vrees is gekoppel die vrees dat daar ‘n sogenaamde ‘ewige hel’ is.
Die dood heers oor die natuurlike mens vanaf die begin van die skepping:
Rom 8:5-6 Want die wat vleeslik is, bedink vleeslike dinge….Want wat die vlees bedink, is die dood…..
Die dood is egter ‘n tydelike instelling want God beloof dat die dood vernietig sal word:
Maar wat dan van die ding wat baie mense as ewig sien en soveel vrees inboesem – ons praat nou van die ‘ewige hel’ leuen.
Is dit ewig?
As mens God se Woord glo, dan is dit duidelik dat die hel-leerstelling wat deur so baie godsdiensgroepe, en ook veral in die valse kerke verkondig word, VALS is!
Ja, die WOORD van God verklaar dat die HEL-LEERSTELLING VALS is!
Die “ewige hel” is ‘n valse leerstelling en is nie deel van die leer van Christus nie:
2Jn 1:9-11 Elkeen wat ‘n oortreder is en nie bly in die leer van Christus nie, hy het God nie. Wie in die leer van Christus bly, hy het die Vader sowel as die Seun. As iemand na julle kom en hierdie leernie bring nie, ontvang hom nie in die huis nie en groet hom nie. Want die een wat hom groet, het gemeenskap aan sy bose werke.
Sou dit verras om te weet dat die God van die Bybel en sy profete nooit iemand veroordeel het om te brand in ‘n ‘ewige hel’ soos die vertalers van die Afrikaanse vertalings van die Nuwe Testament en die groot kerkorganisiasies dit wil hê nie. Ons gaan eenvoudige, maar kragtige bewyse lewer uit die Woord van God dat daar geen skriftuurlike redes bestaan vir hierdie valse leerstelling nie. Hier is die straf vir sonde sommer reg van die begin af duidelik gemaak:
Die siek grap word baie erger as mens dink dat iets wat “ewig” is, tog immers nie ‘n begin en ‘n einde het nie. Ewig is ewig! Die hel was met ander woorde nie geskep nie anders sou dit ‘n begin het…ewige dinge het tog nie ‘n beginpunt nie.
Tog word die valse konsep van so ‘n plek van afskuwelike pyniging as ewig voorgehou asof dit saam met God bestaan het van ewigheid af. Wat ‘n godslaterlike gedagte!
Van begin tot einde is die Bybel absoluut stil oor die “ewige” bestaan of skepping van ‘n sogenaamde “hel”. Nêrens in die Ou Testament noem die Woord van God, ook die Afrikaanse vertalings, dat daar ‘n hel bestaan het nie! Die hel moes sekerlik al in werking gewees het in die Ou Testament. Waarom die stilte? Wel die antwoord is voor die handliggend. Die sogenaamde “ewige helse vuur” bestaan nie.
As iemand sou sê: maar wat van die ryk man en Lasarus in die Nuwe Testament? Wel, jy moet geestelik blind wees as die gelykenis enigiets te doen het met die hel. Gaan maar gerus deur die artikels op die “blog” oor die onderwerp. Hier is ‘n skakel vir die eerste deel van reeks “Die waarheid oor Lasarus en die ryk man”:
Maar kom ons kyk hoe die gedagte in die vertalings van die Nuwe Testament ingesluip het.
Baie mense glo nie dat mense regtig doodgaan nie – hulle lewe voort net na die dood ingetree het. Dit is waar mense se probleem begin. Lees gerus die skakel om meer uit te vind oor “Wat gebeur by die dood van ‘n mens”:
Kom ons kyk eers waar die vertalers van ons Afrikaanse Nuwe Testament nou aan die begrip kom van ‘n “ewige hel”. Die woord “hel” kom tien (10) keer voor in die Ou Vertaling van die Afrikaanse Bybel (die 1933/1953/1954/1957/1992 weergawes) wat aan die meeste Afrikaanssprekendes bekend is. Dit is nege (9) keer van die Griekse woord “geenna” en een (1) keer van die Griekse woord “tartaroo” vertaal.
Kom ons praat eers kortliks oor die Griekse “tartaroo”. Die woord kom net eenkeer in die Nuwe Testament voor:
2Pe 2:4 Want as God die engele wat gesondig het, nie gespaar het nie, maar hulle in die hel gewerp en aan kettings van duisternis oorgegee het, om vir die oordeel in bewaring gehou te word.
In die Griekse mitologie is Tartaroos ‘n plek in die onderwêreld – die doderyk. Die teksvers in Petrus bevestig dit ook duidelik. Almal diegene wat in sonde gesterf het is in die doderyk waar hulle wag vir die oordeel. Kom ons plaas die woord “doderyk” in waar dit hoort en kyk of dit sin maak:
Perfek! Alle dooies wag op die opstanding “uit die dode” want hulle is nou nog dood. Die konsep “uit die dode” kom 54 keer voor net in die Nuwe Testament en steeds glo mense dat dooies is nie dood nie (Pred 9:5-6). Hier is ‘n paar bewyse dat mense wat dood is, moet wag tot die “opstanding uit die dode”
Paulus sê ook op verskeie plekke dat selfs hulle wat in Christsu gesterf het, nou nog dood is en wag op die basuin wat sal klink om hulle op te wek:
Kom ons kyk na die Griekse woord “geenna” wat nege keer vertaal is as “hel” in ons Ou Afrikaanse Vertaling. Hier is ‘n paar tekste waar “geenna” voorkom. Ek gaan net drie aanhaal van die nege verse:
Mat 5:22 Maar Ek sê vir julle dat elkeen wat vir sy broeder sonder rede kwaad is, verantwoording moet doen voor die gereg; en elkeen wat vir sy broeder sê: Raka! moet verantwoording doen voor die Groot Raad; en elkeen wat sê: Jou dwaas! moet verantwoording doen in die helse (Grieks: “geena”) vuur.
Mat 5:29 As jou regteroog jou dan laat struikel, ruk dit uit en gooi dit weg van jou af; want dit is vir jou beter dat een van jou lede vergaan en nie jou hele liggaam in die hel (Grieks: “geena”) gewerp word nie.
Mat 10:28 En moenie vrees vir die wat die liggaam doodmaak, maar die siel nie kan doodmaak nie; maar vrees Hom liewer wat die siel sowel as die liggaam kan verderwe in die hel (Grieks: “geena”).
Die ander verse is Mat 5:30; Mat 18:9; Mat 23:15; Mat 23:33; Mar 9:43; Mar 9:45; Mar 9:47; Luk 12:5; Jak 3:6.
“Geenna” was ‘n fisiese plek in antieke Israel en is in Hebreeus bekend as Gehinnom, of die Vallei van Hinnom. Dit was ‘n vallei uitgekerf deur die rivier Hinnom aan die suidekant van die berg Sion. Die Hinnom-vallei was ook die laagste punt net buite die stad van Jerusalem. In die vallei van Hinnom het konings soos Solomo en die konings van Juda soos Agas en Manasse die aanbidding van die god Molog beoefen. Kinders was hier verbrand en geoffer vir hierdie afgod. Die afgod Molog was ‘n hoofgod van die Ammoriete en ander nasies (die Kanaaniete en Fenesiërs) in vroeë Bybelse tye. Hy is in Tofet, ‘n stad naby Jerusalem aanbid:
Koning Josia het egter ten tye van sy hervormings die altare vernietig en verhoed dat soortgelyke praktyke sou voortgaan. God het die praktyk sterk afgekeer en verbied reeds in die boek van Levitikus:
Lev 18:21 En van jou kinders mag jy nie gee om vir Molog deur die vuur te laat deurgaan nie, dat jy die Naam van jou God nie ontheilig nie. Ek is die HERE.
Jer 7:31-32 En hulle het die hoogtes van Tofet gebou wat in die dal van die seun van Hinnom is, om hulle seuns en hulle dogters met vuur te verbrand—iets wat Ek nie beveel het nie en in my hart nie opgekom het nie. Daarom, kyk, daar kom dae, spreek die HERE, dat nie meer gesê sal word: Tofet en die dal van die seun van Hinnom nie, maar Moorddal. En hulle sal in Tofet begrawe, omdat daar geen plek sal wees nie.
Wat beteken dit alles? Is “geena” ‘n voorbeeld van ‘n ewige vuur? Nee! Vandag is die plek waar “Geenna” was ‘n pragtige park en ‘n toeriste-aantreklikheid buite Jerusalem (dit opsigself sê baie vir die wat dit kan ontvang). Alles wat daar gegooi was het uitgebrand.
Sal enige nomale ouer sy kind in die vure van “geena” gaan gooi? NEE!!! Dit moet iemand wees wat abnormaal dink en deur bose geeste beinvloed word. God het dit selfs verbied! Nou kom die groot vraag aan elkeen wat in so iets glo: Kan ons sê dat God iets sal doen wat Hy afstootlik vind en ons verbied om te doen?
Dit is wat miljoene mense in sogenaamde Christen kerke egter glo wat God doen en gaan doen
Maar vir hulle wat die waarheid ken en glo in ‘n liefdevolle, deernisvolle, wyse en regverdige God, weet dat die konsep van “hel” ‘n verdraaiing is wat spruit uit ‘n fout van vertalings en eindelik die aanbidding van ‘n demonies afgod uitbeeld.
Dit is die hart van die saak. As iemand nog steeds glo in “ewige” hel na al die skriftuurlike bewyse wat hier aangebied word, dan is so ‘n persoon bereid om selfs sy of haar eie geliefdes aan hierdie afgod af te staan slegs om eie self-geregtigheid en selferkenning te wil hê.
Die mense se hart is van nature boos en die geloof in ‘n “ewige hel” beeld hierdie diepe boosheid van die mense se hart uit.
Die valse leerstelling word ook baie suksesvol gebruik deur sekere menslike kerk-denominasies en -organisasies wat God se Woord verdraai om die gedrag van die mense te beheer deur vrees in te boesem. Die valse “hel”-leerstelling waarborg ook groei in ledetalle, gereelde kerkbywoning en ‘goeie inkomste vir die leier(s) en die organisasie. Hierdie organisasies of denominasies gebruik die naam van Christus en dit bevestig die woorde en waarskuwing van Jesus self:
Maar die emosionele, sielkundige en geestelike skade wat dit aan miljoene mense gebring het, is onberekenbaar. Waarlik, mense se harte en siele is aansienlik meer werd as die salaris en bankbalans van hierdie afvallige predikers!
God gaan egter al hierdie booshede uit mense verwyder deur Sy ewige vuur – Sy Woord bring die verlangde oordeel:
1Kor 3:13-15 elkeen se werk sal aan die lig kom, want die dag sal dit aanwys, omdat dit deur vuur openbaar gemaak word; en die vuursal elkeen se werk op die proef stel, hoedanig dit is. 14 As iemand se werk bly staan wat hy daarop gebou het, sal hy loon ontvang; 15 as iemand se werk verbrand word, sal hy skade ly; alhoewel hy self gered sal word, maar soos deur vuur heen.
3 Responses to ALMAL sal van die dood verlos word!!!